*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2012. gada 26.****jūnija noteikumos** **Nr. 451 "Noteikumi par zvērinātu tiesu izpildītāju amata atlīdzības taksēm"**

Izdoti saskaņā ar

Tiesu izpildītāju likuma 80. pantu

1. Izdarīt Ministru kabineta 2012. gada 26. jūnija noteikumos Nr. 451 "Noteikumi par zvērinātu tiesu izpildītāju amata atlīdzības taksēm" (Latvijas Vēstnesis, 2012, 111. nr.; 2013, 203. nr.; 2016, 154. nr.) šādus grozījumus:

1.1. aizstāt visā tekstā skaitli "36,99" ar skaitli "40,00", skaitli "66,73" ar skaitli "70,00", skaitli "133,32" ar skaitli "130,00" un skaitli "266,65" ar skaitli "270,00";

1.2. izteikt 3. punktu šādā redakcijā:

"3. Katrā izpildu lietā par piedziņu maksājama amata atlīdzība šādā apmērā:

|  |  |  |
| --- | --- | --- |
| Nr. p. k. | Piedzenamā summa (*euro*) | Amata atlīdzība (*euro*) |
| 3.1. | līdz 10 | 15 |
| 3.2. | 10,01-30 | 20 |
| 3.3. | 30,01-50 | 25 |
| 3.4. | 50,01-100 | 35 |
| 3.5. | 100,01-300 | 50 |
| 3.6. | 300,01-700 | 75 |
| 3.7. | 700,01-3 000 | 100 |
| 3.8. | 3 000,01-10 000 | 150 |
| 3.9. | 10 000,01-100 000 | 200 |
| 3.10. | virs 100 000 | 250" |

1.3. papildināt noteikumus ar 3.1 un 3.2 punktu šādā redakcijā:

"3.1 Ja zvērināta tiesu izpildītāja paziņojumā par pienākumu izpildīt nolēmumu norādītajā termiņā parādnieks nokārto savas saistības, ieskaitot zvērināta tiesu izpildītāja depozīta kontā visu piedzenamā parāda summu un summu sprieduma izpildes izdevumu segšanai, šo noteikumu 3. punktā minētajai atlīdzībai tiek piemērots koeficients 0,5.

3.2 Ja izpildu lietā par parāda piedziņu parāds nav segts gada laikā no izpildu lietas ievešanas dienas, šo noteikumu 3. punktā noteiktajai amata atlīdzībai tiek piemērots koeficients 1,5.";

1.4. papildināt noteikumus ar 6.1 punktu šādā redakcijā:

"6.1 Ja parāds izpildu lietā par piedziņu tiek segts no naudas līdzekļiem, kas bijuši apķīlāti kā šī prasījuma nodrošinājums, šo noteikumu 5. punktā minētajai atlīdzībai, ko aprēķina no šādā veidā atgūtas summas, tiek piemērots koeficients 0,5.";

1.5. aizstāt 7.13. apakšpunktā skaitli "284,57" ar skaitli "280,00";

1.6. izteikt 8.2. apakšpunktu šādā redakcijā:

"8.2. fakta fiksēšana – 70 *euro*. Ja fakta fiksēšana ilgst ilgāk par stundu, papildus maksājami 50 *euro* par katru nākamo stundu;";

1.7. papildināt noteikumus ar 8.3.1 apakšpunktu šādā redakcijā:

"8.3.1 mantojuma masas sastāvā norādītas nereģistrējamas kustamas mantas saraksta sastādīšana mantojuma lietā atbilstoši mantojuma masas sastāvā norādīto šādu priekšmetu skaitam:

8.3.11. līdz 10 priekšmetiem – 70,00 *euro*;

8.3.12. no 11 līdz 50 priekšmetiem – 130,00 *euro*;

8.3.13. vairāk par 50 priekšmetiem – 270,00 *euro*.";

1.8. papildināt 8.4. apakšpunkta ievadteikumu aiz vārdiem "izsoles rīkošana" ar vārdiem "vai izsoles rīkošana mantas dalīšanas nolūkā";

1.9. aizstāt 8.6. apakšpunktā skaitli "2,85" ar skaitli "3,00";

1.10. papildināt noteikumus ar 14.1 un 14.2 punktu šādā redakcijā:

"14.1 Šo noteikumu 8.3.1 apakšpunkts stājas spēkā 2019. gada 1. janvārī.

14.2 Izpildu lietās, kurās izpildu lietvedība uzsākta līdz 2018. gada 31. oktobrim, amata atlīdzības noteikšanai piemēro noteikumus, kas bija spēkā līdz 2018. gada 31. oktobrim."

2. Noteikumi stājas spēkā 2018. gada 1. novembrī.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs